**Προσβασιμότητα**

**(Να αναφέρετε με ένα σύντομο κείμενο έως 100 λέξεων τη μέριμνα που έχει ληφθεί, ώστε το παρόν πρόγραμμα να είναι προσβάσιμο από τους/τις μαθητές/τριες με αναπηρίες ή/και ειδικές εκπαιδευτικές ανάγκες)**

Προκειμένου να είναι προσβάσιμο το Ε.Δ. «Καγκελάρι, χορευτικό δρώμενο σε χωριά της Άρτας (Ήπειρος)» σε μαθητές/τριες με αναπηρίες ή/και ειδικές εκπαιδευτικές ανάγκες, προτείνεται:

* η αίθουσα ή η αυλή όπου θα γίνει το εργαστήριο να είναι προσβάσιμη σε μαθητές με κινητικές δυσκολίες (ράμπες, επαρκής χώρος κίνησης),
* για μαθητές που δυσκολεύονται στην αντοχή, μπορεί να δοθεί εναλλακτικός ρυθμός ή μικρότερη διάρκεια χορού,
* για μαθητές με δυσκολία στην ακοή, μπορούν να χρησιμοποιηθούν οπτικές ενδείξεις για τις αλλαγές των βημάτων.
* για μαθητές με προβλήματα όρασης, η καθοδήγηση για την εκμάθηση των κινήσεων μπορεί να γίνει με άγγιγμα στον ώμο ή το χέρι,
* ο συνδυασμός μαθητών χωρίς και με αναπηρία ώστε να ενθαρρύνεται η συνεργασία και η υποστήριξη,
* να πραγματοποιηθούν συζητήσεις για τη σημασία της συμπερίληψης και της διαφορετικότητας μέσα από την παράδοση. Έτσι, γίνεται κατανοητό ότι το Καγκελάρι αποτελεί σύμβολο κοινωνικής συνοχής και αποδοχής της διαφορετικότητας.

Το Καγκελάρι είναι κυκλικός χορός, οπότε μπορεί να προσαρμοστεί ώστε να συμμετέχουν όλα τα παιδιά, ακόμα και όσα χρησιμοποιούν αμαξίδιο ή έχουν μειωμένη κινητικότητα.