**Φιλοσοφία - Σκοπιμότητα**

**(Να αναφέρετε σε ένα κείμενο 100-150 λέξεων το θεωρητικό πλαίσιο,στο οποίο βασίζεται το παρόν πρόγραμμα, και τη σκοποθεσία του)**

Το Ε.Δ. «Καγκελάρι, χορευτικό δρώμενο σε χωριά της Άρτας (Ήπειρος)» σκοπεύει στη γνωριμία των μαθητών/τριων με την άυλη πολιτιστική κληρονομιά και στη διαμόρφωση συνθηκών δημιουργικής συνεργασίας. Οι μαθητές/τριες ενθαρρύνονται να αναπτύξουν δεξιότητες επικοινωνίας, εξωστρέφειας και να κατανοήσουν τη σημασία των εθίμων για το άτομο, την κοινότητα και την ιστορία της.

Οι μαθητές/τριες :

* Ενημερώνονται για την αξία της άυλης πολιτιστικής κληρονομιάς και τη σημασία των παραδόσεων, των χορών και των εθίμων ως **ζωντανών στοιχείων που συνδέουν τις γενιές.**
* Αποκτούν γνώσεις για το Καγκελάρι, στοιχείο εγγεγραμμένο στο Εθνικό Ευρετήριο Άυλης Πολιτιστικής Κληρονομιάς.
* Ερευνούν πληροφορίες αυτόνομα και παρουσιάζουν τα ευρήματά τους.
* Ακούν προσεκτικά και συνεργάζονται για την επίτευξη ομαδικού στόχου.
* Αναπτύσσουν ενδιαφέρον για συμμετοχή σε πολιτιστικές δράσεις, **ενισχύοντας έτσι τη συλλογική πολιτιστική μνήμη.**
* Κατανοούν τα **συναισθήματα ομοψυχίας που δημιουργεί ο κοινοτικός χορός** και τον τρόπο με τον οποίο το Καγκελάρι ως έθιμο αποτελεί **σύμβολο κοινωνικής συνοχής και αποδοχής της διαφορετικότητας.**